s Läbä wird eifach immer spannender. Sit ich gmerkt han, dass mer mit de Gable nöd nur de Holztisch chan verchratze, sondern au Pasta uufspiesse, findis mega und will immer ellei ässä. Alles! Au s Joghurt und s Müesli... hä ja, wenn schon, denn schon. Trinke usem Bächer isch au cool. Und weni nüme mag, lääris eifach über de Latz, Pulli und Hose. Ja, denn hani mi au gad no gwäschä. S Mami hät das nonig gschnallt, dass ich das weg dem mache!